CELEX: 62011CN0246
Language: mt
Date: 2011-05-23 00:00:00
Title: Kawża C-246/11 P: Appell ippreżentat fit- 23 ta’ Mejju 2011 mir-Repubblika Portugiża mis-sentenza tal-Qorti Ġenerali (It-Tmien Awla) tat- 3 ta’ Marzu 2011 fil-Kawża T-387/07, Il-Portugall vs Il-Kummissjoni

23.7.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 219/11
            
         Appell ippreżentat fit-23 ta’ Mejju 2011 mir-Repubblika Portugiża mis-sentenza tal-Qorti Ġenerali (It-Tmien Awla) tat-3 ta’ Marzu 2011 fil-Kawża T-387/07, Il-Portugall vs Il-Kummissjoni
   (Kawża C-246/11 P)
   2011/C 219/14
   Lingwa tal-kawża: il-Portugiż
   
      Partijiet
   
   
      Appellanti: Ir-Repubblika Portugiża (rappreżentanti: L. Inez Fernandes, S. Rodrigues u A. Gattini, aġenti)
   
      Parti oħra fil-proċedura: Il-Kummissjoni Ewropea
   
      Talbiet tal-appellanti
   
   Ir-Repubblika Portugiża titlob lill-Qorti tal-Ġustizzja jogħġobha:
   
               —
            
            
               tannulla d-deċiżjoni tal-Qorti Ġenerali tal-Unjoni Ewropea mogħtija fil-kawża T-387/07, u konsegwentement:
            
         
               —
            
            
               terġa’ tibgħat il-kawża quddiem il-Qorti Ġenerali tal-Unjoni Ewropea sabiex hija tevalwa t-talba għall-annullament tal-Artikolu 1 tad-Deċiżjoni C(2007) 3772, tal-31 ta’ Lulju 2007 (1), skont kif previst fl-Artikolu 236 tat-Trattat dwar il-Funzjonament tal-Unjoni Ewropea, fid-dawl tat-talba inizjali;
            
         
               —
            
            
               tikkundanna lill-Kummissjoni għall-ħlas tal-ispejjeż tal-kawża u tal-ispejjeż sostnuti mill-appellanti.
            
         Jew, sussidjarjament, skont kif previst fl-Artikolu 61 tal-Istatut tal-Qorti tal-Ġustizzja tal-Unjoni Ewropea, kif ukoll fl-Artikolu 113 tar-Regoli tal-Proċedura tal-Qorti tal-Ġustizzja tal-Unjoni Ewropea, il-Qorti tal-Ġustizzja qed tintalab tannulla d-deċiżjoni tal-Qorti Ġenerali tal-Unjoni Ewropea fil-kawża T-387/07 u tiddeċiedi definittivament il-kawża billi tilqa’ t-talbiet ippreżentati mir-Repubblika Portugiża fl-ewwel istanza u, b’hekk:
   
               —
            
            
               tannulla l-Artikolu 1 tad-Deċiżjoni C(2007) 3772, skont kif previst fl-Artikolu 263 tat-Trattat dwar il-Funzjonament tal-Unjoni Ewropea, fid-dawl tat-talba inizjali; u
            
         
               —
            
            
               tikkundanna lill-Kummissjoni għall-ħlas tal-ispejjeż tal-kawża u tal-ispejjeż sostnuti mill-appellanti
            
         
      Aggravji u argumenti prinċipali
   
   Ir-Repubblika Portugiża kienet direttament affettwata mid-Deċiżjoni C(2007) 3772, li l-motivi tagħha jiksru l-prinċipji ta’ legalità, ta’ proporzjonalità, ta’ aspettattivi leġittimi u ta’ ċertezza legali, fid-dawl tal-fatt li l-implementazzjoni tad-Deċiżjoni SGAIA rriżultat li kienet konformi mal-qafas legali li kien applikabbli għaliha, li b’mod speċifiku huwa l-Ftehim bejn il-Kummissjoni Ewropea (KE) u Caixa Geral de Depósitos (CGD).
   B’hekk ir-Repubblika Portugiża ppreżentat dan l-appell bl-aggravju li kien hemm ksur tad-dritt tal-Unjoni Ewropea għar-raġunijiet li ġejjin:
   
               I.
            
            
               NUQQAS TA’ MOTIVAZZJONI JEW MOTIVAZZJONI ŻBALJATA;
            
         
               II.
            
            
               IMPLEMENTAZZJONI REGOLARI TAL-ISPEJJEŻ U KSUR TAL-ARTIKOLU 21(1) TAR-REGOLAMENT (KE) NRU 4253/88 (2) U TAL-FTEHIM
            
         
      (1)  Deċiżjoni tal-Kummissjoni C(2007) 3772, tal-31 ta’ Lulju 2007, dwar it-tnaqqis fl-għajnuna mill-Fond Ewropew għall-Iżvilupp Reġjonali (FEŻR) dwar is-sussidju globali ta’ għajnuna għall-investiment lokali fil-Portugall skont id-Deċiżjoni tal-Kummissjoni C(95) 1769, tat-28 ta’ Lulju 1995
   
      (2)  Regolament tal-Kunsill (KEE) Nru 4253/88, tad-19 ta’ Diċembru 1988, li jistabbilixxi d-dispożizzjonijiet sabiex jiġi implementat ir-Regolament (KEE) Nru 2052/88. fir-rigward tal-koordinament tal-interventi tal-Fondi Strutturali differenti bejniethom, minn naħa waħda, u bejn dawn l-interventi ma’ dawk tal-Bank Ewropew għall-Investiment u strumenti finanzjarji eżistenti oħra, min-naħa l-oħra (ĠU L 374, p. 1).